
Dengan nama Allah 
Yang Maha Penyayang dan Maha Pengasih 


Ayat-ayat dan Terjemahan 

"Katakanlah (wahai Muhammad!) Wahai orang-orang 
kafir!(1). Aku tidak sembah apa yang kamu sembah(2). Dan 
kamu bukannya penyembah-penyembah Tuhan yang aku 
sembah(3). Dan aku bukannya penyembah tuhan-tuhan 
yang kamu sembah(4). Dan kamu juga bukannya 
penyembah-penyembah Tuhan yang aku sembah(5). Untuk 
kamu agama kamu dan untukku agamaku. "(6). 


(Latar belakang dan pokok pembicaraan) 


'Agidah Orang-orang Arab Dirosakkan Oleh 
Kepercayaan Syirik 


Orang-orang Arab tidak mengingkari kewujudan 
Allah, tetapi mereka tidak mengetahui hakikat Allah 
seperti yang diterangkan oleh Allah sendiri, iaitu 
bersifat Maha Esa dan selama-lamanya menjadi 
tumpuan seluruh makhluk, kerana itu mereka 
mempersekutui Allah, mereka tidak meletakkan Allah 
pada martabat-Nya yang sebenar dan tidak beribadat 
kepada-Nya dengan ibadat yang sebenar. Mereka 
mempersekutui Allah dengan berhala-berhala yang 
melambangkan tokoh-tokoh yang soleh dan tokoh- 
tokoh pembesar dari datuk nenek mereka atau 
berhala-berhala yang melambangkan  malaikat- 
malaikat yang dianggap mereka sebagai puteri-puteri 
Allah. Demikian juga mereka percaya bahawa di 
antara Allah dan jin ada hubungan keturunan, atau 
mereka menyembah tuhan-tuhan itu, sedangkan 
mereka lupakan perlambangan-perlambangan ini. 
Dalam keadaan-keadaan ini, tuhan-tuhan itu 

disembah mereka dengan tujuan supaya tuhan-tuhan 
itu dapat memperdekatkan, mereka dengan Allah 
sebagaimana Al-Gur'an menceritakan perkataan 
mereka dalam Surah az-Zumar: 


G5 NIC AG 


“Kami tidak menyembah mereka melainkan supaya mereka 
mendekatkan kami kepada Allah sedekat-dekatnya. (3) 


(Surah az-Zumar) 


Al-Our'an menceritakan bahawa mereka juga 
mengiktirafkan Allah sebagai Pencipta langit dan 
bumi, Pengendali matahari dan bulan, dan yang 
menurunkan hujan dari langit sebagaimana tersebut 
dalam Surah al-'Ankabut: 


.- 

"Dan jika engkau bertanya mereka, siapakah yang 


mendptakan langit dan bumi dan mengendalikan matahari 
dan bulan, nescaya mereka menjawab: Allah.”(61) 

"Dan jika engkau bertanya mereka siapakah yang 
menurunkan air hujan dari langit dan menghidupkan bumi 


dengannya selepas matinya (tandusnya), nescaya mereka 
menjawab: Allah. (63) 


(Surah al-'Ankabut) 


. Di dalam sumpah-sumpahnya, mereka berkata: siti 
dis “Demi Allah”, dan di dalam do'a pula, mereka 
berkata: al Wahai Allah.” 


Tetapi walaupun mereka beriman kepada Allah, 
namun kepercayaan syirik telah  merosakkan 
kefahaman mereka sebagaimana mereka dirosakkan 
oleh adat resam dan syi'ar-syi'ar tradisional mereka. 
Mereka memperuntukkan satu bahagian dari hasil- 
hasil tanaman dan ternakan kepada tuhan-tuhan yang 
didakwakan mereka dan satu bahagian dari anak- 
anak mereka sehingga peruntukan itu kadang-kadang 
membawa kepada membunuh anak-anak mereka. Hal 
ini telah diterangkan oleh Al-Our'anul-Karim dalam 
Surah al-An'am. 

sebahagian dari tanaman ada ternakan yang telah diciptakan 
Allah, lalu mereka berkata mengikut sangkaan karut mereka: 
Ini untuk Allah dan 'ini pula untuk sembahan-sembahan 
kami. Maka bahagian yang diperuntukkan kepada sembahan 
mereka tidak sampai kepada Allah dan bahagian yang 
diperuntukkan kepada Allah sampai kepada sembahan- 
sembahan mereka. Alangkah buruknya apa yang diputuskan 
mereka.(136)' Demikianlah juga ketua-ketua mereka telah 


Maksudnya: Mereka membuat peruntukan sebahagian untuk 


Allah dan bahagian ini dibelanjakan kepada fakir miskin dan 
kebajikan-kebajikan sosial yang lain, dan bahagian untuk 

menjadikan sebilangan ramai dari orang  Musyrikin 
memandang baik membunuh anak-anak mereka untuk 
membinasakan mereka dan mengelirukan mereka dan 
mengerjakan agama mereka. Dan  andainya Allah 
menghendaki, nescaya mereka tidak berbuat begitu, kerana 
itu tinggalkan mereka dan perbuatan-perbuatan yang diada- 
adakan mereka(137).? Dan mereka berkata: Inilah ternakan- 
ternakan dan tanaman-tanaman yang terlarang, yang tidak 
boleh dimakan melainkan oleh sesiapa yang kami kehendaki 
sahaja mengikut anggapan mereka, juga ternakan-ternakan 
yang diharamkan menunggangnya dan ternakan-ternakan 
yang tidak mereka sebutkan nama Allah ketika 
menyembelihkannya. Allah akan membalas mereka dengan 
sebab pembohongan yang diada-adakan mereka.(138) Dan 
mereka berkata lagi: Anak-anak yang ada di dalam perut 
binatang-binatang ternakan itu adalah khusus untuk kaum 
lelaki kami dan diharamkan kepada para wanita kami, tetapi 
Jika anak di dalam perut dilahirkan mati, maka lelaki dan 
wanita sama-sama boleh memakannya. Allah akan 
membalas mereka terhadap keputusan yang dibuat mereka. 
Sesungguhnya Allah Maha Bijaksana dan Maha 
Mengetahui. (139) Sesungguhnya telah rugilah orang-orang 
yang telah membunuh anak-anak mereka kerana bodoh 
tanpa ilmu pengetahuan dan mengharamkan rezeki yang 
telah dikurniakan Allah kepada mereka, kerana membuat 
pembohongan terhadap Allah. Sesungguhnya mereka telah 
sesat dan mereka tidak mendapat hidayat. (140) 


(Surah al-An'am : 136 - 140) 


Kaum Musyrikin Mendakwa Mengikut Agama Ibrahim 


Mereka menganggap diri mereka mengikut agama 
Ibrahim dan mereka lebih betul atau lebih mendapat 
hidayat dari kaum Ahlil-Kitab yang hidup bersama 
mereka di Semenanjung Tanah Arab, kerana orang- 
orang Yahudi menganggapkan 'Uzayr putera Allah, 
dan orang-orang Nasara menganggapkan 'Isa putera 
Allah, sedangkan mereka sendiri menyembah 
malaikat dan jin dengan anggapan bahawa malaikat 
dan jin itu mempunyai hubungan yang dekat dengan 
Allah menurut sangkaan mereka yang karut. Oleh itu, 
mereka mengira diri mereka lebih betul atau lebih 
mendapat hidayat dari kaum Ahlil-Kitab, kerana bagi 
mereka hubungan malaikat dan jin dengan Allah lebih 
dekat dari hubungan 'Uzayr dan 'Isa. Tetapi semua 
kepercayaan itu adalah syirik belaka, dan di sana syirik 
yang lebih baik atau terpilih, namun mereka telah 
menganggapkan, diri mereka lebih mendapat hidayat 
dan lebih betul. 


Sebab Nuzul Surah Ini 


Apabila Nabi Muhammad s.a.w. datang dan 
menerangkan kepada mereka bahawa agamanya 
ialah agama Ibrahim a.s., mereka pun berkata: "Kami 


sembahan-sembahan mereka diberikan kepada penjaga- 
penjaga berhala. Dalam amalan mereka, apa yang menjadi 
bahagian Allah boleh diberikan kepada berbala-berbala dan 
apa yang menjadi bahagian berhala-berhala itu tidak boleh 
diberikan kepada Allah iaitu diberikan kepada fakir miskin 
atau kebajikan-kebajikan sosial yang lain. 


Mereka memandang baik membunuh anak-anak mereka 
dengan alasan mendekatkan diri kepada Allah sebagaimana 
yang dilakukan oleh Nabi Allah Ibrahim a.s. 

juga mengikut agama Ibrahim. Oleh itu, apakah 
perlunya bagi kami meninggalkan agama kami untuk 
mengikut Muhammad?” Serentak dengan itu juga 
mereka berusaha memujuk Rasulullah s.a.w. supaya 
mempersetujui satu jalan tengah di antaranya dengan 
mereka iaitu mereka mencadang supaya Muhammad 
bersetuju menyembah tuhan-tuhan mereka sebagai 
balasan mereka menyembah Tuhan Muhammad, juga 
supaya Muhammad tidak mengkritik tuhan mereka 
dan amal ibadat mereka. Dan bagi pihak Muhammad 
pula, beliau boleh membuat syarat-syarat yang 
disukainya terhadap mereka. 


Mungkin kerana kefahaman-kefahaman mereka 
yang bercampuraduk dan kerana pengiktirafan 
mereka terhadap Allah, di samping mereka 
menyembah tuhan-tuhan yang lain, mungkin kerana 
inilah mereka merasa jarak di antara mereka dengan 
Muhammad itu amat dekat iaitu boleh dicari jalan 
persefahaman dengan membahagikan negeri kepada 
dua zon dan mencari jalan tengah, di samping 
memenuhi setengah-setengah kehendak peribadi. 


Tiada Tawar-menawar Dalam Urusan “Agidah 


Untuk menghapuskan kekeliruan ini dan memotong 
segala usaha untuk mencari tolak ansur, dan 
seterusnya untuk meletakkan garis pemisah yang 
tegas di antara ibadat mereka dengan ibadat Islam, di 
antara sistem mereka dengan sistem Islam dan di 
antara kefahaman mereka dengan kefahaman Islam, 
maka surah ini diturunkan sedemikian tegas dan 
sedemikian berulang-ulang untuk menolak segala 
Usaha tawar-menawar dan meletakkan garis pemisah 
yang muktamad di antara tauhid dan syirik. Dan 
menegakkan tanda-tanda perbezaan yang jelas yang 
tidak menerima tawar-menawar dan tidak boleh 
dipertikaikan lagi sedikit atau banyak: 

"Katakanlah (wahai Muhammad!) Wahai orang-orang 
kafir!(1). Aku tidak sembah apa yang kamu sembah(2). Dan 
kamu bukannya penyembah-penyembah Tuhan yang aku 
sembah(3). Dan aku bukannya penyembah tuhan-tuhan 
yang kamu sembah(4). Dan kamu juga bukannya 
penyembah-penyembah Tuhan yang aku sembah/(5). Untuk 
kamu agama kamu dan untukku agamaku. (6) 

Dalam ayat-ayat ini terdapat penafian selepas 
penafian, penegasan selepas penegasan, penekanan 
selepas penekanan. la menggunakan segala uslub 
penafian, penegasan dan penekanan. 


Ta 


“Katakanlah.“(1) 


Maksud 48 : (Katakanlah) ialah suatu perintah Ilahi 
yang tegas yang membayangkan bahawa persoalan 


- 'agidah adalah urusan Allah Yang Maha Esa, 


sedangkan Nabi' Muhammad s.a.w. tidak punya 
sesuatu apa pun dalam urusan ini. Allah jua yang 
memerintah dan menghukum, dan perintah dan 
hukumnya tidak boleh ditolak. 


kk k 
(Pentafsiran ayat-ayat 1 - 6) 


Ona Ie 


“Katakanlah (wahai Muhammadl) Wahai 
kafir!”(1) 


orang-orang 


Allah menyeru mereka dengan hakikat diri mereka 
yang sebenar dan menyifatkan mereka dengan sifat- 
sifat mereka yang sebenar iaitu mereka bukan berada 
di atas agama yang benar, mereka bukan orang- 
orang Mu'min, malah mereka adalah orang-orang 
yang kafir. Tiada titik pertemuan di antara engkau 
dengan mereka. Ayat pertama ini menerangkan 
hakikat perpisahan yang tidak mungkin bertemu. 


SAY 


aer 


"Aku tidak sembah apa yang kamu sembah. (2) 


: Maksudnya, kerana itu ibadatku tidak sama dengan 
ibadat kamu dan Tuhanku tidak sama dengan tuhan 
kamu. 


IPA 3 “23 ang 
"Dan kamu bukannya penyembah-penyembah Tuhan yang 
aku sembah. “3) 


Maksudnya, kerana itu ibadat kamu tidak sama 
dengan ibadatku dan tuhan kamu tidak sama dengan 
Tuhanku. 


2, P 
21 PP - 39 Pa ar Ka DP 
DISNEY 
“Dan aku bukannya penyembah tuhan-tuhan yang kamu 
sembah. (4) 
Ini ialah ayat penguat bagi ayat yang pertama. 
APA IIA 3 C3 kan 
D BNI NG 
"Dan kamu juga bukannya penyembah-penyembah Tuhan 
yang aku sembah. (5) 

Ayat ini merupakan ulangan untuk menguatkan 
ayat yang kedua supaya tidak ada ruang lagi bagi 
sebarang kekeliruan setelah ditegas dan diulang 
dengan segala cara penegasan dan ulangan. 

Tiada Titik Pertemuan Di Antara Orang-orang Mu'min 
Dengan Orang-orang Kafir 


Kemudian diintipatikan hakikat perpisahan yang 
tidak mempunyai titik pertemuan. Kelainan yang tidak 
ada titik keserupaan, perceraian yang mungkin 
bertemu dan perbezaan yang mungkin bercampur: 


and 


“Untuk kamu agama kamu dan untukku agamaku."(6) 


Aku di sini, kamu di sana, tiada jambatan, tiada 
titian dan tiada jalan yang menghubungkan di antara 
kita. Satu perpisahan yang syumul dan satu perbezaan 
yang amat jelas dan halus. 


TX & x x 


Sistem Tauhid Tidak Bertemu Dengan Sistem Syirik 


Perpisahan ini adalah perlu untuk menjelaskan 
tanda-tanda perbezaan yang pokok yang mustahil 
dapat diadakan pertemuan di antara keduanya di 
tengah jalan, iaitu perbezaan dalam asas i'tigad, dasar 
kefahaman, hakikat sistem hidup dan tabi'at agama. 


Tauhid merupakan satu sistem dan syirik merupakan 
satu sistem yang lain pula. Kedua-duanya tidak akan 
bertemu. Tauhid satu sistem yang membawa manusia 
dan alam seluruhnya kepada Allah Yang Tunggal, 
tiada sekutu bagi-Nya. Ia menentukan sumber tempat 
manusia menerima 'agidahnya, syari'atnya, nilai-nilai 
dan ukurannya, adab sopan dan akhlaknya, 
kefahaman-kefahaman terhadap hidup dan alam. 
Sumber yang diterima oleh orang Mu'min itu ialah 
Allah Yang Tunggal tiada sekutu bagi-Nya. Seluruh 
hidupnya ditegakkan di atas asas ini tanpa bercampur 
dengan sebarang bentuk syirik sama ada syirik terang- 
terangan atau pun syirik halus (khafi). 


Perpisahan yang jelas ini perlu kepada para 
penda'wah dan kepada mereka yang dida'wah. 


Kefahaman-kefahaman jahiliyah telah 
bercampuraduk — dengan  kefahaman-kefahaman 
keimanan terutama dalam kelompok-kelompok 
manusia yang telah mengenal 'agidah yang benar 
sebelum ini kemudian menyeleweng darinya. 
Kelompok-kelompok manusia seperti ini adalah paling 
degil untuk kembali beriman dalam. bentuknya yang 
bersih dari sebarang penyelewengan. Mereka lebih 
degil dari kelompok manusia yang tidak pernah 
mengenal 'agidah yang benar. Mereka merasa diri 
mereka di atas jalan yang benar, sedangkan mereka 
sebenarnya sesat dan menyeleweng. 


Sikap Yang Betul Bagi Penda'wah 


Campuraduk kepercayaan-kepercayaan dan 
amalan-amalan mereka di antara yang baik dengan 
yang rosak itu kadang-kadang memberi harapan 
kepada penda'wah untuk menarik mereka apabila ia 
mengiktirafkan mana-mana aspek dari kepercayaan 
dan amalan mereka yang betul dan cuba 

membetulkan mana-mana aspek yang rosak, tetapi 
godaan dan harapan ini amat merbahaya. 


Jahiliyah tetap jahiliyah, Islam tetap Islam. Di antara 
kedua-duanya dipisahkan oleh satu perbezaan yang 
jauh. Satu-satunya jalan ialah keluar dari keseluruhan 
jahiliyah dan masuk ke dalam keseluruhan Islam, atau 
tinggalkan jahiliyah dengan segala apa yang ada 
padanya dan pindah ke dalam Islam dengan segala 
apa yang ada padanya. 


Langkah pertama bagi penda'wah ialah merasa 
dirinya benar-benar terpisah dari jahiliyah baik dari 
segi kefahaman, cara hidup dan cara bertindak, iaitu 
satu perpisahan yang tiada titik pertemuan dan tiada 
kemungkinan untuk bekerjasama kecuali orang-orang 
yang berada dalam jahiliyah itu berpindah dengan 
keseluruhan mereka ke dalam Islam. Tidak ada 
tampal-menampal, tidak ada penyelesaian separuh 
jalan, tidak ada pertemuan di pertengahan jalan biar 
bagaimana sekalipun jahiliyah itu menyalutkan 
badannya dengan pakaian Islam atau memakai nama 
Islam. 


Kejelasan gambaran ini dalam  kesedaran 
penda'wah merupakan batu asas da'wah. Dia harus 
sedar bahawa dia bukan seperti mereka. Agama 
mereka tidak serupa dengan agamanya. Jalan hidup 
mereka tidak sama dengan jalan hidupnya. Dia tidak 
mungkin mengikuti jalan hidup mereka walaupun 
selangkah. Tugas utamanya ialah membawa mereka 
mengikuti jalan hidupnya tanpa ampu-mengampu 
dan tanpa bertolak ansur, sama ada sedikit atau 
banyak, dari agamanya. 


Itulah sikap pembebasan dan pemisahan diri yang 
sempurna dan Ia 


And 


“Untuk kamu agama TN dan untukku agamaku."“(6) 


Para penda'wah hari ini amat perlu kepada 
perpisahan yang tegas ini. Mereka amat perlu kepada 
kesedaran bahawa mereka sedang mengembang 
semula Islam di dalam satu alam sekitar jahiliyah yang 
menyeleweng atau dalam kumpulan manusia yang 
duhulunya telah mengenal 'agidah yang benar, tetapi 
setelah lama dilalui zaman, hati mereka menjadi keras 
dan menyeleweng dari jalan yang benar: 


ae Ih 

“Hati mereka menjadi keras dan sebilangan besar dari 
mereka adalah fasig (menyeleweng dari jalan yang benar).” 


(Surah al-Hadid: 16) 


Perpisahan Yang Mutlak Di Antara “Agidah Tauhid 
Dan 'Agidah Syirik 





Di sana tiada penyelesaian separuh-separuh, tiada 
pertemuan di separuh jalan, tiada da'wah sekadar 
membetulkan yang cacat dan tiada da'wah tampalan- 
tampalan, malah da'wah kepada Islam adalah sama 

dengan da'wah di zaman permulaan iaitu pemisahan 
yang putus dari jahiliyah. 


Ona an Ka 


"Untuk kamu agama kamu dan untukku agamaku."(6) 


Agamaku ialah agama tauhid yang bersih yang 
menerima seluruh kefahamannya dan nilainya, 
agidahnya dan syari'atnya dari Allah yang Tunggal 
sahaja tanpa sekutu dalam segala bidang hidup dan 
perilaku. 


Tanpa pemisahan yang seperti ini, kekeliruan, 
kekaburan, bermuka-muka dan tampalan-tampalan 
akan terus kekal, sedangkan da'wah Islam tidak boleh 
ditegakkan di atas asas-asas yang lemah, malah ia 
tidak dapat ditegakkan melainkan di atas asas-asas 
yang tegas, terus-terang, berani dan jelas. 


Inilah jalan da'wah yang pertama: 


Ody, 


“Untuk kamu agama kamu dan untukku agamaku."“(6) 


cek x 

